Jaunpiebalgas Svētā Toma evaņģēliski luteriskā baznīca

Jaunpiebalgas Svētā Toma evaņģēliski luteriskā baznīca ir luterāņu baznīca, kura atrodas Jaunpiebalgā.

 Vēsture 
Pirmā koka baznīca Jaunpiebalgā tika uzcelta 1646. gadā. 1673. gadā uzcelta nākamā koka baznīca, taču 1702. gadā Ziemeļu kara laikā tā nodedzināta. 1722. gadā tika uzcelta jauna koka baznīca. Tagadējā mūra baznīca Cēsu būvmeistara Frīdriha Feita vadībā tika celta no 1801. līdz 1804. gadam un iesvētīta 1804. gada 3. jūlijā. No 1871. līdz 1873. gadam pēc arhitekta Johana Matiasa fon Holsta projekta baznīcu pilnībā pārbūvēja un paplašināja.

 Arhitektūra 
Baznīca ir neogotiska akmens mūra garenbūve ar poligonālu altāra apsīdu, kam pieslēdzas simetriskas sakristejas, un iebūvētu masīvu divstāvu torni, kas noslēdzas ar slaidu piramidālu četrstūra smaili. Torņa aukšdaļa greznota ar arkatūru un trīsstūra frontoniem.Vitolds Mašnovskis. Latvijas luterāņu baznīcas. 2. sējums. Due. 2006.  Baznīcā ir vienjoma, tajā ir 800 sēdvietas. Baznīcas altāris un kancele ir veidoti ozolkokā 1834. gadā. Pie baznīcas atrodas Kārļa Zāles veidots piemineklis Brīvības cīņās kritušajiem.

 Atsauces 

Kategorija:Luterāņu baznīcas Latvijā
Kategorija:Cēsu novads
Kategorija:Jaunpiebalga